Un lucrător forestier în vârstă de 49 de ani și-a pierdut viața în urma unui accident de muncă. Poliția Gorj și Inspectoratul Teritorial de Muncă Gorj au deschis o anchetă. Accidentul a avut loc într-o pădure de pe raza comunei Baia de Fier, județul Gorj, în perimetrul Ocolului Silvic Polovragi.
,,Ca urmare a acestui eveniment, Inspectoratul Teritorial de Muncă Gorj a deschis dosar de cercetare a evenimentului în vederea stabilirii împrejurărilor și cauzelor care au condus la producerea evenimentului, precum și stabilirea reglementărilor legale încălcate, a răspunderilor și a măsurilor ce se impun a fi luate pentru prevenirea producerii altor evenimente similare și, respectiv, determinarea caracterului accidentului.
La fața locului s-au prezentat, imediat după producerea evenimentului, doi inspectori de muncă din cadrul Compartimentului Control Securitate și Sănătate în Muncă în vederea efectuării cercetării inițiale.
Evenimentul a fost comunicat Inspectoratului Teritorial de Muncă Gorj", se arată într-un comunicat al ITM Gorj.